pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม. พล.อ.อ.ประจินฯ เป็นประธานการประชุมคณะกรรมการกรอบคุณวุฒิแห่งชาติ ครั้งที่ 5/2560
วันศุกร์ที่ 8 ธันวาคม 2560
รอง นรม. พล.อ.อ.ประจินฯ เป็นประธานการประชุมคณะกรรมการกรอบคุณวุฒิแห่งชาติ ครั้งที่ 5/2560
ที่ประชุมได้มีมติเห็นชอบแผนแม่บทการพัฒนากําลังคนด้านช่างอากาศยาน และกรอบแนวทางการดําเนินงานของคณะอนุกรรมการกําหนดแผนการผลิตและพัฒนากําลังคนตามกรอบคุณวุฒิแห่งชาติ ใน 7 กลุ่มสาขาอาชีพ เพื่อพัฒนาฝีมือแรงงานไทยให้มีศักยภาพก้าวสู่ Thailand 4.0
วันนี้ (8 ธันวาคม 2560) เวลา 13.30 น. ณ ห้องประชุมคณะรัฐมนตรี (เดิม) ชั้น 2 อาคารสํานักงานเลขาธิการคณะรัฐมนตรี ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการกรอบคุณวุฒิแห่งชาติ ครั้งที่ 5/2560 ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบแผนแม่บทการพัฒนากําลังคนด้านช่างอากาศยาน ตามที่คณะกรรมการอํานวยการขับเคลื่อนการพัฒนาช่างซ่อมบํารุงอากาศยานได้เสนอ ซึ่งประกอบด้วยยุทธศาสตร์พัฒนากําลังคนช่างอากาศยาน 4 ด้าน ได้แก่ (1) ยุทธศาสตร์การพัฒนาหลักสูตรช่างอากาศยานให้ได้มาตรฐานตามข้อกําหนด ICAO (2) ยุทธศาสตร์การจัดสรรครุภัณฑ์ในการสนับสนุนการเรียนการสอนให้เป็นมาตรฐาน (3) ยุทธศาสตร์การพัฒนาครูผู้สอนช่างอากาศยาน และ (4) ยุทธศาสตร์การจัดตั้งศูนย์ซ่อมอากาศยานเพื่อรองรับผู้ที่จบการศึกษาและนโยบายรัฐบาลในการลงทุนอุตสาหกรรมเพื่ออนาคต ทั้งนี้ ยุทธศาสตร์ทั้ง 4 ดังกล่าว ได้กําหนดเป็นแผนแม่บทและแผนการจัดสรรงบประมาณเพื่อการพัฒนาช่างอากาศยาน โดยมอบหมายให้สถานศึกษาหรือหน่วยงานต้นสังกัดที่เกี่ยวข้อง ดําเนินการของบประมาณตามแผนแม่บทไปยังสํานักงบประมาณต่อไป
นอกจากนี้ ที่ประชุมได้พิจารณาและมีมติเห็นชอบกรอบแนวทางการดําเนินงานของคณะอนุกรรมการกําหนดแผนการผลิตและพัฒนากําลังคนตามกรอบคุณวุฒิแห่งชาติ ใน 7 กลุ่มสาขาอาชีพ ประกอบด้วย (1) กลุ่มสาขาอาชีพด้านโลจิสติกส์โครงสร้างพื้นฐาน (2) กลุ่มสาขาอาชีพโลจิสติกส์บริการ (3) กลุ่มสาขาอาชีพหุ่นยนต์และระบบอัตโนมัติ (4) กลุ่มสาขาอาชีพดิจิทัล (5) กลุ่มสาขาอาชีพอาหารและเกษตร (6) กลุ่มสาขาอาชีพปิโตรเคมี เคมีภัณฑ์พลังงานและพลังงานทดแทน และ (7) กลุ่มสาขาอาชีพแม่พิมพ์และผลิตภัณฑ์ยางพารา ทั้งนี้ โดยมีเป้าหมายเพื่อวางแผนการผลิตและพัฒนากําลังคนให้สอดคล้องกับความต้องการของตลาดแรงงานทั้งในและต่างประเทศ โดยมุ่งเน้นการพัฒนาฝีมือแรงงานไทยให้มีศักยภาพรองรับความต้องการของตลาดแรงงานในอนาคต เพื่อขับเคลื่อนการพัฒนาเขตเศรษฐกิจพิเศษ เข้าสู่ Thailand 4.0
**********************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“กรมบังคับคดี” แถลงผลงานไตรมาสที่ ๒ ประจำปี ๒๕๖๐ เร่งผลักดันทรัพย์สินได้กว่า ๓๒,๔๒๖ ล้านบาท
วันจันทร์ที่ 24 เมษายน 2560
“กรมบังคับคดี” แถลงผลงานไตรมาสที่ ๒ ประจําปี ๒๕๖๐ เร่งผลักดันทรัพย์สินได้กว่า ๓๒,๔๒๖ ล้านบาท
นางสาวรื่นวดี สุวรรณมงคล  อธิบดีกรมบังคับคดี พร้อมด้วยผู้บริหารกรมบังคับคดี ร่วมแถลงผลการปฏิบัติงานของกรมบังคับคดี ในไตรมาสที่ ๒ ประจําปีงบประมาณ พ.ศ.๒๕๖๐
เมื่อวันจันทร์ที่ ๒๔ เมษายน ๒๕๖๐ เวลา ๑๐.๐๐ น.
นางสาวรื่นวดี สุวรรณมงคล อธิบดีกรมบังคับคดี
พร้อมด้วยผู้บริหารกรมบังคับคดี
ร่วมแถลงผลการปฏิบัติงานของกรมบังคับคดี ในไตรมาสที่ ๒ ประจําปีงบประมาณ พ.ศ.๒๕๖๐
โดยกรมบังคับคดีสามารถผลักดันทรัพย์ออกจากระบบบังคับคดีได้จํานวน ๓๒,๔๒๖,๕๖๙,๘๗๗ บาท
ซึ่งสูงกว่าไตรมาสที่ ๒ ประจําปีงบประมาณ พ.ศ.๒๕๕๙ ร้อยละ ๖๐.๓๓
และมีเรื่องเข้าสู่กระบวนการไกล่เกลี่ยข้อพิพาทชั้นบังคับคดี จํานวน ๖,๗๖๙ เรื่อง
ไกล่เกลี่ยสําเร็จ จํานวน ๖,๑๐๙ เรื่อง ทุนทรัพย์ ๑,๗๘๗,๔๖๑,๔๖๔.๕๖ บาท
คิดเป็นอัตราไกล่เกลี่ยสําเร็จร้อยละ ๙๐.๒๔ ซึ่งสูงกว่าไตรมาสที่ ๒ ประจําปีงบประมาณ พ.ศ.๒๕๕๙ ร้อยละ ๑๗๖.๑๘
โดยมีสื่อมวลชนเข้าร่วมรับฟังจํานวนมาก
ณ ศูนย์บังคับคดีล้มละลายส่วนหน้า อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพมหานคร
รัฐบาลไทย-ข่าวทำเนียบรัฐบาล-ทส.จัดการประชุมติดตามความคืบหน้าการดำเนินงานที่สำคัญ
วันอังคารที่ 18 กุมภาพันธ์ 2563
ทส.จัดการประชุมติดตามความคืบหน้าการดําเนินงานที่สําคัญ
ทส.จัดการประชุมติดตามความคืบหน้าการดําเนินงานที่สําคัญ
ทส.จัดการประชุมติดตามความคืบหน้าการดําเนินงานที่สําคัญ
วานนี้ (17 ก.พ. 63) นายวราวุธ ศิลปอาชา เป็นประธานการประชุมเพื่อติดตามความคืบหน้าการดําเนินงานสําคัญตามข้อสั่งการของรัฐมนตรีว่าการกระทรวงทรัพยากรธรรมชาติและสิ่งแวดล้อม และปลัดกระทรวงทรัพยากรธรรมชาติและสิ่งแวดล้อม โดยได้กล่าวเปิดการประชุม และมอบแนวทางการดําเนินงาน อาทิ ให้ทุกหน่วยงานจัดทําแผนการดําเนินงานเกี่ยวกับงาน/กิจกรรมสําคัญ รวมถึงแผนการป้องกันและรับมือเหตุการณ์ต่างๆ เป็นรายเดือนและรายไตรมาส และให้เน้นย้ําการประชาสัมพันธ์ผลการดําเนินงานของหน่วยงาน ทั้งการเลือกใช้สื่อต่างๆ และการปรับรูปแบบการประชาสัมพันธ์ เพื่อให้เข้าถึงกลุ่มเป้าหมาย และสร้างการรับรู้แก่ประชาชนได้มากขึ้น เป็นต้น โดยมีนายธเนศพล ธนบุณยวัฒน์ เลขานุการ รมว.ทส. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. เข้าร่วมประชุมฯ ณ ห้องประชุม 301 กระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ สัมภาษณ์พิเศษ “นโยบายขับเคลื่อนและบูรณาการยกระดับธุรกิจอุตสาหกรรมและโรงงานไทย ยันเปิดตัวงาน FACTECH 2020 สู่อีกขั้นของการบริหารจัดการโรงงานมาตรฐานครบวงจร”
วันพฤหัสบดีที่ 19 มีนาคม 2563
รองปลัดฯ ภานุวัฒน์ สัมภาษณ์พิเศษ “นโยบายขับเคลื่อนและบูรณาการยกระดับธุรกิจอุตสาหกรรมและโรงงานไทย ยันเปิดตัวงาน FACTECH 2020 สู่อีกขั้นของการบริหารจัดการโรงงานมาตรฐานครบวงจร”
นายภานุวัฒน์ ตริยางกูรศรี รองปลัดกระทรวงอุตสาหกรรม สัมภาษณ์พิเศษ “นโยบายขับเคลื่อนและบูรณาการยกระดับธุรกิจอุตสาหกรรมและโรงงานไทย ยันเปิดตัวงาน FACTECH 2020 สู่อีกขั้นของการบริหารจัดการโรงงานมาตรฐานครบวงจร”
18 มีนาคม 2563 นายภานุวัฒน์ ตริยางกูรศรี รองปลัดกระทรวงอุตสาหกรรม ให้สัมภาษณ์พิเศษ “นโยบายขับเคลื่อนและบูรณาการยกระดับธุรกิจอุตสาหกรรมและโรงงานไทย” เผยกระทรวงอุตสาหกรรมเตรียมออกมาตรการฝ่าวิกฤตต่าง ๆ ทั้งด้านการเงิน ด้านผลกระทบจากการแพร่ระบาดของโรคโควิด 19 นโยบายช่วยลดต้นทุนการผลิต การส่งเสริมการจําหน่ายสินค้าโรงงานผ่านช่องทางธุรกรรมอิเล็กทรอนิกส์ (E-commerce) ฝึกอบรมโดยภาครัฐผ่านช่องทางอิเล็กทรอนิกส์ (E-learning) ณ สํานักงานบริษัท รี้ด เทรดเด็กซ์ จํากัด อาคารสาธรนครทาวเวอร์ กรุงเทพฯ
ด้านนายสุทธิศักดิ์ วิลานันท์ รองกรรมการผู้จัดการ บริษัท รี้ด เทรดเด็กซ์ จํากัด เผยยืนหยัดพร้อมสนับสนุนภาคอุตสาหกรรมการผลิตไทย เดินหน้าจัดงานแฟ็กเทค 2020 (FACTECH) ตามกําหนด ระหว่างวันที่ 24-27 มิถุนายนนี้ ณ ไบเทค บางนา โดยการจัดงานดังกล่าวจะดําเนินการตามมาตรฐานการป้องกันควบคุมโรคอย่างเคร่งครัด
งานแฟ็กเทค 2020 (FACTECH) นับเป็นงานเดียวในอาเซียนที่รวมเทคโนโลยีและผู้ให้บริการที่พร้อมตอบสนองความต้องการยกระดับโรงงานสู่มาตรฐานสากล ด้วยโซลูชั่นและบริการเพื่อพัฒนาการระบบโรงงานรอบด้าน ระบบไฟและไฟฟ้า ระบบการจัดการสิ่งแวดล้อมในโรงงาน ระบบรักษาความปลอดภัยและไอที รวมไปถึงโซลูชั่นเพื่อการก่อสร้างและบํารุงรักษา จัดร่วมกับ งานแมนูแฟกเจอริ่ง เอ็กซ์โป 2020 งานแสดงเทคโนโลยีอุตสาหกรรมการผลิตและสนับสนุน อาทิ เทคโนโลยีการผลิตชิ้นส่วนยานยนต์ เทคโนโลยีสําหรับระบบอัตโนมัติและหุ่นยนต์ เทคโนโลยีการขึ้นรูปแม่พิมพ์ เทคโนโลยีการผลิตอุปกรณ์อิเล็กทรอนิกส์ เทคโนโลยีการผลิตพลาสติกและบรรจุภัณฑ์ และโซลูชั่นด้านการเตรียมและเคลือบพื้นผิว ด้วยนวัตกรรมล่าสุดกว่า 2,400 แบรนด์ จาก 46 ประเทศ พร้อมเสวนาอัพเดทความเคลื่อนไหวในอุตสาหกรรม เจ้าของกิจการ ผู้จัดการโรงงาน วิศวกรที่ปรึกษา กลุ่มผู้รับเหมาก่อสร้าง ตลอดจนถึงนักอุตสาหกรรมในวงการการผลิต ไม่ควรพลาดงานนี้ ระหว่างวันที่ 24-27 มิถุนายนนี้ ณ ศูนย์นิทรรศการและการประชุมไบเทค บางนา
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมจัดงานวันเกษตรแห่งชาติ ประจําปี 2562
วันพฤหัสบดีที่ 24 มกราคม 2562
กระทรวงเกษตรฯ เตรียมจัดงานวันเกษตรแห่งชาติ ประจําปี 2562
กระทรวงเกษตรฯ เตรียมจัดงานวันเกษตรแห่งชาติ ประจําปี 2562 ภายใต้แนวคิด “เกษตร ศาสตร์พระราชา เพื่อการพัฒนาอย่างยั่งยืน”
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการแถลงข่าวการจัดงานวันเกษตรแห่งชาติ ประจําปี 2562 ณ กรมปศุสัตว์ ว่า กระทรวงเกษตรและสหกรณ์ ร่วมกับมหาวิทยาลัยเทคโนโลยีราชมงคลศรีวิชัย และจังหวัดนครศรีธรรมราช เตรียมจัดงานวันเกษตรแห่งชาติ ประจําปี 2562 ระหว่างวันที่ 1 - 9 กุมภาพันธ์ 2562 ณ บริเวณมหาวิทยาลัยเทคโนโลยีราชมงคลศรีวิชัย วิทยาเขตนครศรีธรรมราช อําเภอทุ่งใหญ่ จังหวัดนครศรีธรรมราช ภายใต้แนวคิด “เกษตร ศาสตร์พระราชา เพื่อการพัฒนาอย่างยั่งยืน” เพื่อเผยแพร่ผลงานด้านการพัฒนาการเกษตร ผลงานวิชาการ ผลงานวิจัย ตลอดจนถ่ายทอดความรู้ ความก้าวหน้าทางเทคโนโลยีและนวัตกรรมของภาคส่วนต่าง ๆ เพื่อให้ทุกภาคส่วนเห็นความสําคัญของอาชีพการเกษตรในฐานผู้ผลิตอาหาร และการเป็นครัวของโลก
นายลักษณ์ กล่าวต่อไปว่า งานวันเกษตรแห่งชาติเป็นงานที่จัดขึ้นทุกปี ซึ่งในแต่ละปีจะมีการหมุนเวียนสถานที่การจัดงานไปตามจังหวัดต่าง ๆ ของแต่ละภูมิภาค เพื่อเป็นเวทีในการแสดงออกถึงศักยภาพ ความก้าวหน้า นวัตกรรมต่าง ๆ ของภาคเกษตร รวมถึงเป็นการเทิดพระเกียรติและสํานึกในพระมหากรุณาธิคุณด้านการเกษตรของสถาบันพระมหากษัตริย์ไทย และเปิดโอกาสให้มีการแลกเปลี่ยนผลงานทางวิชาการเทคโนโลยีการเกษตรแก่เกษตรกรและผู้ที่สนใจ เพื่อกระตุ้นและส่งเสริมการขยายตัวของธุรกิจเกษตรและอุตสาหกรรมเกษตร ตลอดจนส่งเสริมกิจกรรมของนักศึกษาให้มีโอกาสแสดงออกเชิงวิชาการและทักษะภาคสนามในด้านต่าง ๆ อีกด้วย
สําหรับกิจกรรมภายในการงานจะมีการจัดแสดงนิทรรศการเพื่อเทิดพระเกียรติและสํานึกในพระมหากรุณาธิคุณด้านการเกษตรของสถาบันพระมหากษัตริย์ไทย นําเสนอผ่านการจัดแสดงนิทรรศการของหน่วยงานในสังกัดกระทรวงเกษตรและสหกรณ์ทั้ง 19 หน่วยงาน ที่นําเสนอองค์ความรู้ที่มุ่งเน้นการสร้างเกษตรกรรุ่นใหม่ให้เกิดขึ้น เพื่อให้มีองค์ความรู้ด้านการผลิต และด้านการจัดการผลผลิต เพิ่มประสิทธิภาพการผลิตสินค้าเกษตร ทั้งด้านพืช ประมง และปศุสัตว์ อีกทั้งเพื่อให้เกษตรกรตลอดจนประชาชนผู้สนใจทั่วไปได้เข้าถึงข้อมูลอย่างครอบคลุม นอกจากนี้ ยังเป็นการเผยแพร่ผลงานด้านการพัฒนาการเกษตร ผลงานวิชาการ ผลงานวิจัยของบุคลากร การประกวดโครงงาน และการถ่ายทอดองค์ความรู้ทางด้านเทคโนโลยี และนวัตกรรมของภาครัฐและภาคเอกชน เพื่อนําไปสู่การบูรณาการและการประยุกต์ใช้ในการประกอบอาชีพได้ต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีคาดหวังปีหน้าเศรษฐกิจจะดีขึ้น เผยทุกอย่างยังเป็นไปตามโรดแมป
วันอังคารที่ 26 ธันวาคม 2560
นายกรัฐมนตรีคาดหวังปีหน้าเศรษฐกิจจะดีขึ้น เผยทุกอย่างยังเป็นไปตามโรดแมป
นายกรัฐมนตรีคาดหวังปีหน้าเศรษฐกิจจะดีขึ้น เผยทุกอย่างยังเป็นไปตามโรดแมป
วันนี้ ( 26 ธันวาคม 2560) เวลา 12.45 น ณ สถาบันการพลศึกษาวิทยาเขตสุโขทัย จังหวัดสุโขทัย พลเอกประยุทธ์ จันทร์โอชา นายกรัฐมนตรีให้สัมภาษณ์ถึงการประเมินสถานการณ์การเมืองและเศรษฐกิจในปี 2561 ว่า สถานการณ์เศรษฐกิจและการเมืองในปีหน้าจะดีขึ้นตามลําดับ วันนี้เราสามารถปลดล็อคในเรื่องที่ผิดพลาดจากอดีตหลาย ๆ เรื่อง เช่น การค้ามนุษย์ ประมงผิดกฎหมาย ปัญหาเกี่ยวกับการบินพลเรือน รวมถึงปัญหาเรื่องลิขสิทธิ์ เป็นต้น ซึ่งสิ่งเหล่านี้เป็นสิ่งที่จําเป็นต้องทํา จึงคาดหวังว่าจะทําให้เศรษฐกิจดีขึ้น แต่ขออย่ามองเพียงว่า เศรษฐกิจดีขึ้นคือการที่มีรายได้มากขึ้น เพราะไม่ใช่แค่ตรงนี้ เราจะต้องสร้างสภาวะแวดล้อมที่มั่นคงให้เกิดขึ้น ทั้งความมีเสถียรภาพของรัฐบาล ความปลอดภัยในชีวิตและทรัพย์สินของประชาชน โดยต้องมีพัฒนาการในด้านการเรียนรู้ สู่การประกอบอาชีพที่มีรายได้ดีขึ้นกว่าเดิม
นายกรัฐมนตรีกล่าวต่อไปว่า ทุกอย่างจะเป็นไปตามโรดแมปที่กําหนด แม้อาจจะมีการให้เคลื่อนไหวอะไรบ้างก็ตาม อย่างการใช้มาตรา 44 ล่าสุด ก็ถือเป็นการให้พรรคการเมืองได้ดําเนินการทางธุรการ ขอให้เข้าใจว่าสิ่งเหล่านี้เราทําเพื่อให้เกิดความเป็นธรรม พร้อมกล่าวยืนยันว่าแนวทางดังกล่าว คือการสร้างความเป็นธรรมอย่างทั่วถึงให้กับทุกพรรคการเมือง
นายกรัฐมนตรีกล่าวว่า โรดแมปที่สําคัญที่สุดคือการประกาศใช้กฎหมายเกี่ยวกับการเลือกตั้ง วันนี้ยังเหลือกฎหมายเกี่ยวกับการเลือกตั้งอีก 2 ฉบับยังไม่ได้ประกาศใช้ โดยทั้ง 2 ฉบับได้เข้าสู่การพิจารณาของสภานิติบัญญัติแห่งชาติ (สนช.) แล้ว จึงต้องไปดูว่ากําหนดเวลานั้นมีขั้นตอนอย่างไร พร้อมกล่าวย้ําว่าวันนี้ทุกอย่างยังไม่เคลื่อนอะไรทั้งสิ้น ขอให้ลดแรงกดดันลงไปหน่อยเถอะ เพราะรัฐบาลต้องรักษาสถานการณ์บ้านเมือง ให้เป็นไปด้วยความเรียบร้อย ซึ่งประชาชนต้องเข้าใจตรงนี้ด้วย
---------------------------------
รัฐบาลไทย-ข่าวทำเนียบรัฐบาล-สำนักงานปลัดสำนักนายกรัฐมนตรีคลายทุกข์ของประชาชนในสถานการณ์โควิด-19 ผ่านสายด่วน 1111 และประสานหน่วยงานที่เกี่ยวข้องเพื่อแก้ไข ปัญหาความเดือดร้อน [สำนักงานปลัดสำนักนายกรัฐมนตรี]
วันพุธที่ 27 พฤษภาคม 2563
สํานักงานปลัดสํานักนายกรัฐมนตรีคลายทุกข์ของประชาชนในสถานการณ์โควิด-19 ผ่านสายด่วน 1111 และประสานหน่วยงานที่เกี่ยวข้องเพื่อแก้ไข ปัญหาความเดือดร้อน [สํานักงานปลัดสํานักนายกรัฐมนตรี]
สํานักงานปลัดสํานักนายกรัฐมนตรีคลายทุกข์ของประชาชนในสถานการณ์โควิด-19 ผ่านสายด่วน 1111 และประสานหน่วยงานที่เกี่ยวข้องเพื่อแก้ไข ปัญหาความเดือดร้อน
จากสถานการณ์การระบาดของโรคติดเชื้อไวรัสโคโรนา 2019 (โควิด-19) ที่กําลังแพร่ระบาดไปทั่วโลก อย่างรวดเร็ว ซึ่งรวมถึงประเทศไทยที่ได้รับผลกระทบจากการแพร่ระบาดดังกล่าวด้วย ในการนี้ รัฐบาลจึงได้กําหนดมาตรการแก้ไขปัญหาความเดือดร้อนของประชาชนที่ได้รับผลกระทบจากการแพร่ระบาดในทุกมิติ โดยนายกรัฐมนตรีได้มีคําสั่งสํานักนายกรัฐมนตรีที่เกี่ยวข้องกับการบริหารจัดการสถานการณ์ในหลายเรื่อง รวมถึงคําสั่ง ที่ 74/2563 ให้จัดตั้งศูนย์ข้อมูลมาตรการแก้ไขปัญหาจากโรคติดเชื้อไวรัสโคโรนา 2019 (โควิด-19) โดยให้มีหน้าที่และอํานาจหนึ่งในการรับเรื่องร้องทุกข์หรือปัญหาความเดือดร้อนประชาชน หรือภาคเอกชนที่ได้รับผลกระทบจากสถานการณ์ดังกล่าวเพื่อประสานหน่วยงานที่เกี่ยวข้องพิจารณาดําเนินการให้ความช่วยเหลือโดยเร็วทันต่อสถานการณ์ความเดือดร้อน โดยมอบหมายให้สํานักงานปลัดสํานักนายกรัฐมนตรี โดยศูนย์บริการประชาชนทําหน้าที่รับเรื่องร้องทุกข์ผ่านสายด่วน 1111 และประสานหน่วยงานที่เกี่ยวข้องเพื่อแก้ไขปัญหาความเดือดร้อน
สํานักงานปลัดสํานักนายกรัฐมนตรีได้ประมวลผลการรับเรื่องร้องทุกข์ ผ่านสายด่วน 1111 ในช่วงระหว่างวันที่ 5 มีนาคม – 26 พฤษภาคม 2563 พบว่า มีประชาชนสอบถามข้อมูล แจ้งเหตุร้องขอความช่วยเหลือ และแสดงความคิดเห็นเกี่ยวกับสถานการณ์การแพร่ระบาดของโรคติดเชื้อ ไวรัสโคโรนา 2019 (โควิด-19)
รวมทั้งสิ้น 353,451 เรื่อง ทั้งนี้ สามารถดําเนินการจนได้ข้อยุติ จํานวน 350,693 เรื่อง คิดเป็นร้อยละ 99.22 และรอผลการพิจารณาจากหน่วยงานที่เกี่ยวข้อง จํานวน 2,758 เรื่อง คิดเป็นร้อยละ 0.78 สําหรับประเด็นที่ประชาชนแจ้งมากที่สุด ได้แก่ ร้องเรียน/ร้องทุกข์เกี่ยวกับการกําหนดมาตรการการดูแล การเยียวยา ให้ความช่วยเหลือ รองลงมาคือ แจ้งเหตุเกี่ยวกับการคัดกรองผู้ที่เดินทางกลับจากประเทศ กลุ่มเสี่ยง และแจ้งเหตุการไม่ปฏิบัติตามประกาศ เรื่องสั่งปิดสถานที่เป็นการชั่วคราว ตามลําดับ และประเด็นที่ประชาชนสอบถามข้อมูลและแสดงความคิดเห็นมากที่สุด ได้แก่ สอบถามข้อมูลและมาตรการในการช่วยเหลือด้านต่าง ๆ เช่น ช่วยเหลือด้านการเงิน สิทธิ์ในการตรวจรักษา การแจกหน้ากากอนามัย รองลงมาคือ สอบถามข้อมูล-ประกาศและกฎหมายที่เกี่ยวข้องกับไวรัสโคโรนา 2019 (โควิด-19) และสอบถามข้อมูลแนวทาง และข้อปฏิบัติในการป้องกันการติดเชื้อ ตามลําดับ
ทั้งนี้ สํานักงานปลัดสํานักนายกรัฐมนตรีได้นําข้อมูลเรื่องร้องเรียนร้องทุกข์ และข้อคิดเห็นจากประชาชน กราบเรียนนายกรัฐมนตรี เพื่อเป็นข้อมูลสําคัญที่นําไปสู่การกําหนดนโยบายหรือมาตรการช่วยเหลือประชาชนจากการแพร่ระบาดของโรคติดเชื้อไวรัสโคโรนา 2019 (โควิด-19) อย่างต่อเนื่องด้วยแล้ว
รัฐบาลไทย-ข่าวทำเนียบรัฐบาล-‘พาณิชย์’ เตรียมเป็นเจ้าภาพการประชุมระดับปลัดกระทรวงเศรษฐกิจของอาเซียน  เร่งติดตามความคืบหน้ามาตรการสำคัญ เสริมแกร่งเศรษฐกิจอาเซียน
วันจันทร์ที่ 11 มีนาคม 2562
‘พาณิชย์’ เตรียมเป็นเจ้าภาพการประชุมระดับปลัดกระทรวงเศรษฐกิจของอาเซียน  เร่งติดตามความคืบหน้ามาตรการสําคัญ เสริมแกร่งเศรษฐกิจอาเซียน
กระทรวงพาณิชย์ เตรียมเป็นเจ้าภาพการประชุมคณะทํางานระดับสูงว่าด้วยการรวมกลุ่มทางเศรษฐกิจของอาเซียน (High Level Task Force on ASEAN Economic Integration หรือ HLTF-EI) ครั้งที่ 35
ระหว่างวันที่ 12-13 มีนาคม 2562 ณ โรงแรมอนันตรา ริเวอร์ไซด์ กรุงเทพฯ ติดตามความคืบหน้าการดําเนินมาตรการสําคัญ และแลกเปลี่ยนข้อคิดเห็นในประเด็นที่จะช่วยสร้างความเข้มแข็งภายใต้ประชาคมเศรษฐกิจอาเซียน
นายบุณยฤทธิ์ กัลยาณมิตร ปลัดกระทรวงพาณิชย์ เปิดเผยว่า การประชุมครั้งนี้เป็นการประชุมระดับปลัดกระทรวงเศรษฐกิจของอาเซียน โดยจะหารือเพื่อติดตามความคืบหน้าการดําเนินมาตรการสําคัญภายใต้ประชาคมเศรษฐกิจอาเซียน และแลกเปลี่ยนข้อคิดเห็นในประเด็นที่จะช่วยเสริมสร้างความเข้มแข็งของเศรษฐกิจอาเซียน โดยมีประเด็นหารือที่สําคัญ เช่น (1) ประเด็นเศรษฐกิจที่ไทยในฐานะประธานอาเซียนเสนอให้อาเซียนร่วมกันดําเนินการให้บรรลุผลสําเร็จในปี 2562 (Priority Economic Deliverables) ซึ่งสมาชิกอาเซียนเห็นชอบเบื้องต้นแล้ว จึงได้เสนอให้ที่ประชุมคณะทํางานระดับสูงพิจารณาก่อนเสนอที่ประชุมรัฐมนตรีเศรษฐกิจอาเซียน ซึ่งจะจัดขึ้นในเดือนเมษายนที่ภูเก็ตต่อไป (2) การเตรียมความพร้อมอาเซียนรับมือกับการเข้าสู่ยุคปฏิวัติอุตสาหกรรมครั้งที่ 4 (3) การพัฒนาระบบบริหารจัดการกฎระเบียบของอาเซียน เพื่อให้การออกกฎหมาย/กฎระเบียบของประเทศสมาชิกอาเซียนเป็นไปอย่างมีประสิทธิภาพ และ (4) การปรับปรุงกลไกการทํางานของอาเซียน ให้มีประสิทธิภาพสอดคล้องกับสถานการณ์ในปัจจุบันและสามารถรับมือกับประเด็นใหม่ๆ ที่เกิดขึ้น เป็นต้น
นายบุณยฤทธิ์ เสริมว่า ในปี 2562 ไทยได้กําหนด Theme ของการเป็นประธานอาเซียน คือ “Advancing Partnership for Sustainability” หรือ “ร่วมมือ ร่วมใจ ก้าวไกล ยั่งยืน” โดยได้เสนอ Priority Economic Deliverables 13 ประเด็นภายใต้ 3 ด้าน คือ (1) สู่อนาคต (Future Orientation) มีประเด็นสําคัญ เช่น การจัดทําแนวทางและข้อเสนอแนะในการพัฒนาทรัพยากรมนุษย์ของอาเซียนเพื่อรับมือการปฏิวัติอุตสาหกรรม ครั้งที่ 4 การส่งเสริมการใช้ดิจิทัลสําหรับผู้ประกอบการรายย่อยอาเซียน เป็นต้น (2) ความเชื่อมโยง (Enhanced Connectivity) มีประเด็นสําคัญ เช่น การเชื่อมโยงระบบอิเล็กทรอนิกส์ ณ จุดเดียวของอาเซียนให้ครบทั้ง 10 ประเทศสมาชิก การสรุปผลการเจรจาความตกลงหุ้นส่วนทางเศรษฐกิจระดับภูมิภาค แผนแม่บทด้านการท่องเที่ยวเชิงอาหารของอาเซียน เป็นต้น และ (3) ความยั่งยืน (Sustainable in all dimensions) มีประเด็นสําคัญ เช่น การจัดทําแนวทางในการส่งเสริมความร่วมมือเพื่อการประมงที่ยั่งยืน การจัดทําแนวทางการพัฒนาอย่างยั่งยืนของตลาดทุนอาเซียน เป็นต้น
ทั้งนี้ การค้าระหว่างไทยกับอาเซียนปี 2561 มีมูลค่าการค้ารวม 113,934 ล้านเหรียญสหรัฐ เพิ่มขึ้นจากปี 2560 ร้อยละ 13 โดยไทยส่งออกไปอาเซียนในปี 2561 มูลค่า 68,437 ล้านเหรียญสหรัฐฯ และนําเข้าจากอาเซียน มูลค่า 45,497 ล้านเหรียญสหรัฐ โดยไทยเกินดุล 22,940 ล้านเหรียญสหรัฐ และการส่งออกของไทยไปอาเซียนในปัจจุบัน คิดเป็นสัดส่วนร้อยละ 27 ของการส่งออกทั้งหมดของไทย
รัฐบาลไทย-ข่าวทำเนียบรัฐบาล-กรมเจ้าท่าประชุมสัมมนาศูนย์ประสานการปฏิบัติในการรักษาผลประโยชน์ของชาติทางทะเล ครั้งที่ 2/2560
วันพุธที่ 24 พฤษภาคม 2560
กรมเจ้าท่าประชุมสัมมนาศูนย์ประสานการปฏิบัติในการรักษาผลประโยชน์ของชาติทางทะเล ครั้งที่ 2/2560
กรมเจ้าท่า (จท.) กระทรวงคมนาคม กําหนดจัดประชุมสัมมนาศูนย์ประสานการปฏิบัติในการรักษาผลประโยชน์ของชาติทางทะเล (ศรชล.) ครั้งที่ 2/2560 เรื่อง การเพิ่มศักยภาพการบริหารจัดการกองเรือประมง การช่วยเหลือผู้ประสบภัยและการกู้ภัยทางทะเล
ระหว่างวันที่ 17 - 19 พฤษภาคม 2560 ณ โรงแรม เลอ บาหลี รีสอร์ท พัทยา จังหวัดชลบุรี โดยมี นายศรศักดิ์ แสนสมบัติ อธิบดีกรมเจ้าท่า เป็นประธานในพิธี และได้รับความร่วมมือจากหน่วยงานต่าง ๆ เข้าร่วมประชุมประมาณ 100 คน
ศูนย์ประสานการปฏิบัติในการรักษาผลประโยชน์ของชาติทางทะเล หรือ ศรชล. เป็นหน่วยงานที่เป็นศูนย์กลางการประสานงานด้านการรักษาผลประโยชน์ของชาติทางทะเล และการดําเนินกิจการทางทะเลในทุกด้าน ระหว่างส่วนราชการที่เกี่ยวข้องกับงานทะเลทั้ง 6 หน่วยงาน ประกอบด้วย จท. กองทัพเรือ กองบังคับการตํารวจน้ํา กรมศุลกากร กรมประมง และกรมทรัพยากรทางทะเลและชายฝั่ง รวมทั้งมีหน่วยปฏิบัติการร่วม อาทิ กระทรวงการต่างประเทศ สํานักงานตรวจคนเข้าเมือง และกรมป้องกันและบรรเทาสาธารณภัย เป็นต้น ซึ่งมีหน้าที่เกี่ยวข้องกับกิจการต่าง ๆ ทางทะเล ทั้งนี้ ศรชล. มีนโยบายให้จัดประชุม ศรชล. ปีงบประมาณละ 3 ครั้ง โดยให้หน่วยงานใน ศรชล. สลับหมุนเวียนการเป็นเจ้าภาพจัดงาน เพื่อพัฒนาศักยภาพการปฏิบัติงานของเจ้าหน้าที่ใน ศรชล. ให้มีความพร้อมในการประสานงานร่วมกันอย่างบูรณาการ สามารถช่วยเหลือประชาชนและผู้ประสบภัยทางทะเลได้อย่างมีประสิทธิภาพ และรักษาผลประโยชน์ของชาติทางทะเลได้อย่างยั่งยืน
การจัดประชุมสัมมนาฯ ในครั้งนี้ จท. ในฐานะที่เป็นหน่วยงานหลักใน ศรชล. ได้รับมอบหมายให้เป็นเจ้าภาพจัดงาน ซึ่งกิจกรรมภายในงาน ประกอบด้วย การบรรยายพิเศษเกี่ยวกับภาพรวมการบริหารจัดการกองเรือประมง โดย นายศรศักดิ์ แสนสมบัติ อธิบดีกรมเจ้าท่า บรรยายในหัวข้อ การจดทะเบียนเรือ และการพิสูจน์อัตลักษณ์คนประจําเรือ (Face Scan) โดยวิทยากรจาก จท. การแบ่งกลุ่มประชุมสัมมนา 3 กลุ่ม ได้แก่ โครงสร้างองค์กรตามแผนการค้นหาและช่วยเหลือผู้ประสบภัยทางทะเล การสื่อสารเพื่อช่วยเหลือผู้ประสบภัยทางทะเล ขั้นตอนการปฏิบัติการค้นหาและช่วยเหลือผู้ประสบภัยทางทะเล กิจกรรมสัมพันธ์กลุ่ม โดยการเก็บขยะชายหาดตั้งแต่บริเวณพัทยากลางถึงพัทยาใต้ มีวัตถุประสงค์เพื่อให้หน่วยงานหลักใน ศรชล. และหน่วยปฏิบัติการร่วม ได้เสริมสร้างความรู้ ความเข้าใจด้านความร่วมมือและการปฏิบัติตามภารกิจต่าง ๆ ให้เป็นไปในทิศทางเดียวกัน วางแผนการปฏิบัติงานและแก้ไขปัญหาร่วมกัน เป็นเวทีแลกเปลี่ยนความคิดเห็นรับฟังข้อเสนอแนะ ลดปัญหาความขัดแย้ง และสร้างเครือข่ายความร่วมมือในการปฏิบัติงาน
รัฐบาลไทย-ข่าวทำเนียบรัฐบาล-“ทปษ.รมว.แรงงาน” ส่งเสริมการพัฒนาคุณภาพชีวิตประชาชนพื้นที่ จ.สงขลา ผ่าน “เครือข่ายอาสาสมัครแรงงาน”
วันศุกร์ที่ 13 มีนาคม 2563
“ทปษ.รมว.แรงงาน” ส่งเสริมการพัฒนาคุณภาพชีวิตประชาชนพื้นที่ จ.สงขลา ผ่าน “เครือข่ายอาสาสมัครแรงงาน”
กระทรวงแรงงาน จัดสัมมนาเสริมสร้างศักยภาพเครือข่ายอาสาสมัครแรงงาน เพื่อบูรณาการภารกิจของกระทรวงแรงงานจังหวัดสงขลา โดยมี ที่ปรึกษารัฐมนตรีว่าการกระทรวงแรงงาน เป็นประธานเปิดการสัมมนาฯ ณ ห้องประชุมสมิหลา 2 โรงแรม บี พี สมิหลา บีช โฮเต็ล แอนด์ รีสอร์ท
วันที่ 13 มีนาคม 2563 เวลา 11.00 น. รองศาสตราจารย์ ดร.จักษ์ พันธ์ชูเพชร ที่ปรึกษารัฐมนตรีว่าการกระทรวงแรงงาน เป็นประธานเปิดโครงการสัมมนาเสริมสร้างศักยภาพเครือข่ายอาสาสมัครแรงงาน เพื่อบูรณาการภารกิจของกระทรวงแรงงานจังหวัดสงขลา ประจําปีงบประมาณ พ.ศ. 2563 ณ ห้องประชุมสมิหลา 2 โรงแรม บี พี สมิหลา บีช โฮเต็ล แอนด์ รีสอร์ท โดยมี นางสุจินดา บุญแอ แรงงานจังหวัดสงขลา กล่าวรายงานวัตถุประสงค์การจัดสัมมนาฯ โดย ที่ปรึกษารัฐมนตรีว่าการกระทรวงแรงงาน กล่าวว่า กระทรวงแรงงานให้ความสําคัญในการส่งเสริมการพัฒนาคุณภาพชีวิตของประชาชนพื้นที่ให้มีความเป็นอยู่ทีดียิ่งขึ้น ตลอดจนให้ความสําคัญในการส่งเสริมการมีส่วนร่วมของภาคประชาชน เข้ามาช่วยเหลือส่งเสริมการขับเคลื่อนนโยบาย/ยุทธศาสตร์ของกระทรวงแรงงาน เพื่อพัฒนาคุณภาพชีวิตของประชาชนในพื้นที่ให้มีความเป็นอยู่ที่ดียิ่งขึ้น ในรูปแบบของ "เครือข่ายอาสาสมัครแรงงาน" การดําเนินโครงการฯ ครั้งนี้ นับเป็นส่วนสําคัญที่จะก่อให้เกิดความร่วมมือระหว่างส่วนราชการในสังกัดกระทรวงแรงงาน และอาสาสมัครแรงงานจังหวัดสงขลาให้สามารถบูรณาการขับเคลื่อนภารกิจด้านแรงงานไปสู่ประชาชนในพื้นที่ชุมชนได้อย่างมีประสิทธิภาพ ซึ่งจะส่งผลให้เกิดประโยชน์ต่อการพัฒนาคุณภาพชีวิตของประชาชนที่ดีขึ้นอย่างยั่งยืน อีกทั้ง เป็นการสร้างภาพลักษณ์และทัศนคติที่ดีต่อการดําเนินงานของภาครัฐ ภายใต้การดําเนินงานของกระทรวงแรงงาน และขอขอบคุณส่วนราชการในสังกัดกระทรวงแรงงาน เจ้าหน้าที่และอาสาสมัครแรงงานทุกท่าน ที่มีส่วนเกี่ยวข้องร่วมดําเนินโครงการฯ ในครั้งนี้ และขอให้การดําเนินโครงการสําเร็จลุล่วงตามป้าหมายและวัตถุประสงค์ที่กําหนดไว้ทุกประการ
ทั้งนี้ การจัดสัมมนาฯ ในครั้งนี้มีวัตถุประสงค์ เพื่อเสริมสร้างองค์ความรู้ด้านแรงงาน อันจะเป็นประโยชน์ต่อการปฏิบัติงานตามภารกิจในการประสานการให้บริการด้านแรงงานให้แก่เครือข่ายอาสาสมัครแรงงานจังหวัดสงขลา ก่อให้เกิดการบูรณาการงานด้านแรงงานระหว่างเครือข่ายอาสาสมัครแรงงานและหน่วยงานในสังกัดกระทรวงแรงงานจังหวัดสงขลา แลกเปลี่ยนประสบการณ์ในการปฏิบัติงานด้านอาสาสมัครแรงงานซึ่งกันและกัน อันส่งผลให้เกิดการพัฒนาแนวทางการปฏิบัติงานที่เป็นไปในทิศทางเดียวกันอย่างมีประสิทธิภาพ และก่อให้เกิดประสิทธิผลอย่างสูงสุด สามารถตอบสนองต่อแนวนโยบายของกระทรวงแรงงานได้อย่างชัดเจนและครอบคลุม พร้อมสร้างความรักสามัคคี และความสัมพันธ์อันดีระหว่างผู้บริหาร ข้าราชการ/เจ้าหน้าที่ในสังกัดกระทรวงแรงงาน และอาสาสมัครแรงงานจังหวัดสงขลา นํามาซึ่งการพัฒนาการดําเนินงานด้านแรงงานที่มีประสิทธิภาพมากยิ่งขึ้น โดยมีผู้เข้าร่วมการสัมมนา จํานวน 100 คน ประกอบด้วย หัวหน้าส่วนราชการในสังกัดกระทรวงแรงงานจังหวัดสงขลา คณะทํางานพัฒนาอาสาสมัครแรงงานจังหวัดสงขลา และอาสาสมัครแรงงานจังหวัดสงขลา
+++++++++++++++++++
กองเผยแพร่และประชาสัมพันธ์
13 มีนาคม 2563
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมกับ กระทรวงการท่องเที่ยวฯ จัดประชุมความร่วมมือการจัดทำระบบ สารสนเทศเพื่อการท่องเที่ยว ครั้งที่ 2/2562
วันจันทร์ที่ 16 ธันวาคม 2562
กระทรวงดิจิทัลฯ ร่วมกับ กระทรวงการท่องเที่ยวฯ จัดประชุมความร่วมมือการจัดทําระบบ สารสนเทศเพื่อการท่องเที่ยว ครั้งที่ 2/2562
กระทรวงดิจิทัลฯ ร่วมกับ กระทรวงการท่องเที่ยวฯ จัดประชุมความร่วมมือการจัดทําระบบ สารสนเทศเพื่อการท่องเที่ยว ครั้งที่ 2/2562
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานการประชุมความร่วมมือในการจัดทําระบบ Big Data ด้านการท่องเที่ยว เมื่อวันที่ 13 ธันวาคม 2562 ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม ซึ่งการท่องเที่ยวถือเป็นยุทธศาสตร์หนึ่งของการพัฒนา Big Data ของรัฐบาลตามดําริของนายกรัฐมนตรี โดยมีหน่วยงานที่เกี่ยวข้องเข้าร่วมการประชุม ได้แก่ สถาบันส่งเสริมการวิเคราะห์และบริหารข้อมูลขนาดใหญ่ภาครัฐ (Government Big Data Institute: GBDi) และหน่วยงานที่เกี่ยวข้องด้านการท่องเที่ยว ทั้งภาครัฐ และเอกชน เช่น กระทรวงการท่องเที่ยวและกีฬา กระทรวงวัฒนธรรม การท่องเที่ยว แห่งประเทศไทย บริษัท ไทย ดิจิทัลแพลตฟอร์ม วิสาหกิจเพื่อสังคม (TAGTHAi) สมาคมโรงแรมไทย เป็นต้น เพื่อร่วมกันพัฒนา Big Data ด้านการท่องเที่ยว เพื่ออํานวยความสะดวกแก่ประชาชนไทยและนักท่องเที่ยวต่างชาติ ประชาสัมพันธ์การท่องเที่ยวใหม่ ๆ ที่หลากหลายเหมาะกับความต้องการและงบประมาณ ช่วยเหลือผู้ประกอบการ ด้านการท่องเที่ยวให้มีต้นทุนในการดําเนินการต่ําลง มีข้อมูลในการวางแผนดําเนินธุรกิจได้อย่างมีประสิทธิภาพ และสร้างรายได้ด้านการท่องเที่ยวให้ประเทศ ตั้งเป้าหมายว่าภายใน 3 เดือนต้องเริ่มมีผลงานด้าน Big Data ด้านการท่องเที่ยวที่สร้างประโยชน์ให้ประชาชน
*******************